
	REFERAT DE APROBARE:
privind aprobarea vânzării directe a imobilului casa, in structura beci+parter si terenului aferent in suprafata de 101 mp, situat in Municipiul Drobeta  Turnu Severin, str.Bolintineanu, nr.19 , in favoarea d-nei Bordea Constanta.



	Având în vedere:

1. - cererea formulată de către d-na Bordea Constanta inregistrata sub nr. 32784/27.07.2021;
- dispozitiile art.1650, alin. 1 din Legea nr. 287/2009 privind Codul civil conform cărora ”vânzarea este contractul prin care vânzătorul transmite sau, după caz, se obligă să transmită cumpărătorului proprietatea unui bun în schimbul unui preț pe care cumpărătorul se obligă să îl plătească”;
- dispozițiile art. 355 din OUG nr. 57/2019 privind Codul administrativ conform cărora ”bunurile care fac parte din domeniul privat al statului sau al unităților administrativ – teritoriale se află în circuitul civil și se supun regulilor prevăzute de Legea nr. 287/2009, republicată, cu modificările ulterioare, dacă prin lege nu se prevede altfel”;
- prevederile H.C.L. nr. 99/27.04.2021 privind aprobarea regulamentului privind concesionarea unor terenuri din domeniul public și privat al Municipiului Drobeta – Turnu Severin și a regulamentului privind vânzarea bunurilor din domeniul privat al Municipiului Drobeta – Turnu Severin;
- faptul că imobilul din str. Bolintineanu, nr. 19 face parte din domeniul privat al Municipiului Drobeta – Turnu Severin, conform H.C.L. nr. 47/29.04.2004 și este în folosință d-nei Bordea Constanta  în baza contractului de închiriere pentru suprafețele cu destinația de locuință nr. 2714/14.02.2019, contractul respective fiind precedat de alte contracte succesive,
- faptul că imobilul menționat are o stare fizică precară, având o vechime de 132 ani, întretinerea acestuia fiind realmente costisitoare pentru unitatea administrativ – teritorială al Municipiului Drobeta – Turnu Severin.
	Propun ca în ședința ordinară a Consilului Local al Municipiului Drobeta - Turnu Severin din luna mai 2022 să fie supus spre aprobare proiectul de hotărâre vânzarea directă a imobilului casă, în structură beci+parter în suprafață construită la sol de 101 mp, respectiv suprafață construită desfasurată  de 121 mp înregistrat în CF Drobeta Turnu Severin 68982, avand NC 68982-C1, precum si a terenului aferent constructiei in suprafata de 101 mp, inscris in CF Drobeta Turnu Severin 68982, avand NC 68982, situate in Municipiul Drobeta  Turnu Severin, str.Bolintineanu, nr.19 , in favoarea d-nei Bordea Constanta.




INIȚIATOR,
VICEPRIMAR

                         CÎRJAN OLIMPIU – DANIEL









Acest document contine date cu caracter personal prelucrate in conformitate cu prevederile Regulamentului (U.E.) nr. 679/2016.

